༈ ཕྱོགས་བཅུའི་ཞིང་མང་རྒྱལ་བའི་མདུན་ས་རུ། །ཟབ་མོའི་གཏམ་གྱི་ཆོས་
སྒྲ་ཆེར་བསྒྲགས་པ། །འཇམ་དབྱངས་མཁྱེན་པའི་འོད་ཟེར་འབུམ་ཕྲག་གིས། །བློ་
328

སྙན་དངགས་ཀྱི་ལམ་ནས་དྲངས་པའི་འཕྲིན་ཡིག་གི་སྐོར་ཨུཏྤལ་དགའ་ཚལ་རྒྱས་པའི་དྲི་བསུང་ཞེས་བྱ་བ།
མུན་བསལ་ཏེ་རིག་པའི་འདབ་བརྒྱ་ཕྱེ། །ལྡོམ་བུ་བཞིན་དུ་ཕྱོགས་མེད་རྒྱལ་
ཁམས་འཁྱམས། །ནེ་ཙོ་བཞིན་དུ་སྤྲོས་པའི་ར་བར་ཆུད། །བྱི་ལ་བཞིན་དུ་གཡོ་
ཅན་བདག་གིས་ནི། །སིལ་སྙན་བཞིན་དུ་ཉན་འོས་གཏམ་འདི་སྒྲོག །བླང་དོར་
ཀུན་ལ་རྨོངས་པའི་སྦུབས་རྒྱ་ལས། །རྣམ་པར་གྲོལ་བའི་བློ་གྲོས་གཤོག་རླབས་
ཀྱིས། །གཙུག་ལག་ཤེས་བྱའི་ནམ་མཁའི་མཐའ་འཇལ་བ། །གཉིས་སྐྱེས་བཟང་
ལྡན་ཀ་ལ་པིངྐ་ཁྱོད། །གང་ན་ལྟ་སྤྱོད་རིགས་དང་མཐུན་སྙམ་པའི། །འདབ་
ཆགས་དབེན་པའི་ཡུལ་དེར་མི་དང་གདོན། །དགྲ་ཡི་བྱ་ཚོགས་ཁྭ་དང་འུག་པ་
ཡིས། །འཚེ་བ་མེད་པར་བདེ་བར་གནས་ལགས་སམ། །རྣམ་སྤྱོད་བརྩོན་པའི་
ཉ་ལྕིབས་ལས་ཐོན་པའི། །ཐོས་བསམ་སྒོམ་པའི་དྲི་མེད་མུ་ཏིག་གི། །ཕྲེང་བ་
དཀར་པོ་གཞན་གྱིས་ཐོབ་དཀའ་བ། །རང་གི་ཉམས་ལེན་མགུལ་པའི་རྒྱན་བྱས་
སམ། །དོན་ལྡན་མྱང་ན་མངར་བའི་འབྲས་བུ་ཅན། །ལེགས་སྐྱེས་མེ་ཏོག་ཕང་
ཕུང་འབུམ་བཞད་པ། །ཕྱོགས་སུ་རྒྱུ་བའི་ཕོ་ཉས་ཐོགས་པ་ལས། །འདི་གར་སོན་
ཚེ་སྔོན་མེད་དགའ་བ་ཐོབ། །འདི་ན་སྔོན་གྱི་ལས་དབང་བཙན་པོ་ཡིས། །ལུས་
ཀྱི་ཤིང་བལ་ཕྱོགས་ཀྱི་མཐར་བསྐྱོད་དེ། །དར་རྒུད་སྐྱིད་སྡུག་རེས་མོས་སྐད་ཅིག་
ལ། །སྣང་བ་མི་རྟག་ཉམས་སུ་མྱོང་ལགས་ཀྱང་། །སྙིང་འདི་གདོན་གྱིས་ཟིན་ནམ་
སྨྱོ་འམ་ཅི། །ཕྱི་མའི་བྱ་བ་རྩ་བཞིན་རིང་དོར་ཏེ། །མནོག་ཆུང་ཚེ་འདི་ཙམ་ལ་
གཅན་གཟན་བྱ། །རོ་ལ་ཆགས་བཞིན་འཐམ་འདིས་རང་གཞན་བརླག །སེམས་
ཅན་སྤྱི་མཐུན་ལས་ཀྱི་བདག་འབྲས་ཀྱི། །འཛིན་མ་བརླན་པའི་ཆར་བས་ཡོངས་
བཏང་སྟེ། །བཟོད་དཀའི་ཚ་གདུང་སྐྱིན་ཐན་དྲག་པོ་ཡིས། །དུས་ཀྱི་ཆར་བ་
བཞིན་དུ་ད་ལོ་བབས། །འཚམས་ཞུ། སླར་ཡང་ཆེད་སྙིང་། དགེ་བའི་བཤེས་
དང་གྲོགས་དང་ཕུན་ཚོགས་རྟེན། །ལུས་བདེ་ནད་མེད་རང་དབང་ཡོད་སྐབས་
329

༄༅། །རྒྱ་མཁར་གྲུབ་ཆེན་པའི་གསུང་འབུམ།
འདིར། །དོན་མེད་འདུ་འཛིའི་ངང་དུ་མ་འཕྱན་པར། །ཚེ་རབས་གཏན་གྱི་
འདུན་མའི་རྩ་བ་ཚུགས། །ཆོས་མིན་ཆོས་ལྟར་བཅོས་པ་དེང་དུས་ཀྱི། །སྐྱེ་བོས་
ཤ་ཚའི་འགྲིག་འགྲིག་སྣ་ཚོགས་གཏམ། །སྨྲ་བ་མང་ནའང་ངེས་པའི་གཏད་སོ་
ནི། །དམ་པའི་ལྷ་ཆོས་ཁོ་ན་སེམས་པར་མཛོད། །སྔོན་བྱོན་མཁས་དང་གྲུབ་
པ་ཕལ་མོ་ཆེ། །བླ་མའི་ཞབས་བསྟེན་གདམས་པས་རྒྱུད་ཚིམ་ནས། །དབེན་
པའི་ནགས་སུ་སྒྲུབ་པ་སྙིང་པོ་རུ།
།མཛད་པའི་རྣམ་ཐར་རྒྱུན་གྱི་དམིགས་རྟེན་
མཛོད། །དགོས་ཆེ་དོན་ཆེན་གཞན་གྱིས་བསྐུལ་མ་འདེབས། །རེ་ལྟོས་བྱེད་པའི་
ཉམ་ཐག་བྲོ་འཚལ་བ། །ཡལ་བར་མ་དོར་ཕན་པའི་རྐྱེན་སེལ་གྱི། །ཆོས་སྣ་རིམ་
གྲོའི་བྱ་བའང་ལག་ཏུ་ལོང་། །ཚེ་རིང་ནད་མེད་ཆོས་དོན་འགྲུབ་ཕྱིར་དུ། །བླ་
མ་རྒྱལ་བ་ལྷ་ལ་སྐྱབས་འཇུག་འགྱིད། །སྙན་ཚིག་དོན་དང་ལྡན་པའི་འཕྲོས་འོས་
ཀྱང༌། །མཁའ་ལ་ཉི་ཟླའི་འགྲོས་བཞིན་ཡོངས་འཇུག་འཚལ། །།ཞེས་འཕྲིན་ཡིག་
གྱ་ནོམ་པའི་སྐྱེས་དང་སྲུང་མདུད་ལྷ་རེག་བཅས་བྱང་ཕྱོགས་ཧོར་ཡུལ་ནས་ཆུ་རྟ་ལོར་སློབ་བུ་ཚུལ་ཁྲིམས་
ཡོན་ཏན་གྱི་རྒྱན་ལྡན་བྱ་ཕུག་སྔགས་རམས་པ་ལ་སྤྲིངས་པའོ།། །།